钦定古今图书集成/明伦汇编/闺媛典/第101卷 > 皇清七 > 顾锡眉妾蔡氏〈王氏附〉
## 钦定古今图书集成/明伦汇编/闺媛典/第101卷 > 皇清七 > 顾锡眉妾蔡氏〈王氏附〉

按《苏州府志》：“蔡氏，吴县人，昆山太学生顾锡眉妾。年二十九，眉死，蔡抚二孤，教之成立。顺治二年，崑民揭竿，兵临屠之，顾一家二十馀口悉罹难。长媳王氏年十九，怀孕八月，兵将污焉。王夺刀欲自刎，兵疑其害己，挥刃断其首。兵又欲劫蔡氏，蔡赴水，兵怒戳数枪而死。”